अलवर जिले के राजीव गांधी सामान्य अस्पताल में बीएससी नर्सिंग की छात्राओं के लिए बनाया गया हॉस्टल अभी तक शुरू नहीं किया गया है. इसलिए छात्राओं को महंगे दामो में किराए के मकानों में बाहर रहने को मजबूर होना पड़ रहा है. इसकी कई बार शिकायत के बावजूद अस्पताल प्रसासन के द्वारा इस ओर कोई कदम नहीं उठाया जा रहा है. इससे परेशान होकर गुरुवार को नर्सिंग छात्राओं ने अस्पताल में प्रदर्शन किया और वार्डों में ड्यूटी करने से इंकार कर दिया. इसके बाद अस्पताल प्रसासन की नींद खुली और उन्होंने आनन फानन में उच्च अधिकारियों को करोड़ो की लागत से बने हॉस्टल को जल्द शुरू करने के लिए पत्र लिखा. (राजेंद्र प्रसाद शर्मा की रिपोर्ट)